
Nr.
REFERAT DE APROBARE
privind aprobarea  concesionării prin licitaţie publică a imobilului teren înscris în CF nr. 119813 Alba Iulia în suprafată de 18104 mp, situat în Municipiul Alba Iulia, zona construirii unui ”Parc de Activități”, aparținând domeniului privat al Municipiului Alba Iulia în vederea desfăşurării de activităţi economice
Prin proiectul de hotărâre supus spre dezbatere Consiliului Local al municipiului Alba Iulia, se propune aprobarea concesionării prin licitaţie publică, pentru o perioadă de 49 ani, a imobilului teren înscris în CF nr. 119813Alba Iulia în suprafată de 18104 mp, situat în Municipiul Alba Iulia, zona construirii unui ”Parc de Activități”, aparținând domeniului privat al Municipiului Alba Iulia în vederea desfăşurării de activităţi economice.

Referitor la acest proiect de hotărâre vă facem cunoscute următoarele:

În luna ianuarie a anului 2023, prin dispozițiile H.C.L. 54 privind aprobarea documentației de urbanism: P.U.Z. pentru ”Reglementare Zonă în scopul construirii unui parc de activități” s-a aprobat însușirea raportului privind informarea și consultarea populației nr. 148436 din 14.12.2022 precum și Planul Urbanistic Zonal pentru ”Reglementare Zonă în scopul construirii unui parc de activități” - municipiul Alba Iulia, strada Șoseaua de centură F.N., județul Alba, C.F. nr. 88645, 88644, 88643, 76054, 98042 elaborat la inițiativa Municipiului Alba Iulia, și Planul de acțiune pentru investiîiile locale. 
În luna aprilie a anului 2023 prin dispozițiile H.C.L. nr. 213 privind aprobarea parcelării unui imobil (teren) înscris în C.F. nr. 119468 situat în Alba Iulia s-a aprobat parcelarea imobilului anterior menționat în suprafață de 209449 mp, având categoriile de folosință ”pășune” și ”drum”, în 6 loturi, dintre care lotul nr. 5 - ”pășune” în suprafață de 18104 mp.

În luna aprilie a anului 2023 prin dispozițiile H.C.L. nr. 157 privind aprobarea parcelării unui imobil (teren) situat în Alba Iulia, zona Șoseaua de Centură, s-a aprobat parcelarea unui imobil (teren) proprietate a municipiului Alba iulia – domeniul privat, situat în Alba iulia, zona Șoselei de Centură Alba Iulia, înscris în C.F. nr. 119468 Alba iulia, cu nr. Cad. 119468, în suprafață de 209449 mp, având catogoriile de folosință ”pășune” și ”drum”, în 26 de loturi, dintre care lotul nr. 24 - ”pășune” în suprafață de 18104 mp.

În aceste condiții municipiul Alba Iulia a emis Certificatul de Urbanism nr. 1059 din 03.07.2023 în scopul: elaborare D.T.A.C pentru amenajare căi de comunicație și rețele tehnico – edilitare.

În luna septembrie a anului 2023 prin dispozițiile H.C.L. 381 privind completarea inventarului bunurilor care alcătuiesc domeniul privat al municipiului Alba Iulia, aprobat prin Hotărârea nr. 334/2022 a Consiliului local al municipiului Alba Iulia, s-a aprobat completarea Inventarului, prin introducerea în inventar a bunurilor cuprinse de la poziția nr. 22 la poziția nr. 35 din Anexa, iar la poziția nr. 25 este menționat terenul care face obiectul concesiunii.

Ca urmare a adresei 123079 din octombrie 2023 s-a primit, potrivit prevederilor art. 108 lit.b), art. 308 alin. (4) lit. g) și art. 362 alin. (1) și alin. (3) din OUG nr. 57/2019 privind Codul Administrativ, Avizul 3515 PS / 15.11.2023 al Administrației Naționale a Rezervelor de Stat și Probleme Speciale din care rezultă că bunul proprietate privată nu se încadrează în infrastructura sistemului național de apărare și ca urmare poate face obiectul concesiunii.

Din aceste motive, în vederea atragerii capitului privat, în scopul impulsionării mediului de afaceri local, pentru atingerea obiectivelor stabilite pentru zona construirii unui ”Parc de Activități”, propunem concesionarea imobilului teren înscris în CF nr. 119813Alba Iulia în suprafată de 18104 mp, având nr. inventar 8621318, cod de clasificare 9 și valoare de inventar 698030,64 lei.
Propunem ca preţul minim de pornire al licitaţiei publice să fie suma de 1,38 euro/mp/an (redevenţă anuală/mp). 
 Pentru calculul redevenței s-au avut în vedere studiul și concluziile prezentate în raportul de evaluare al proprietății imobiliare, teren intravilan, lot 24, în suprafață de 18104 mp situat în Alba Iulia, strada Șoseaua de Centură, FN , zona în scopul construirii unui parc de activități , CF 119813, nr. Cad/top 119813, realizat de către evaluator autorizat Roșu Adriana.
Considerăm că această abordare este fezabilă financiar și este productivă.                                                                                                                                                                                                                                                                                                                                                                                                                                                                                                                                                                                                                                                                                                                                                                     


Mai propunem Consiliului Local să ia în discuție studiul de oportunitate, documentația de atribuire, caietul de sarcini şi contractul cadru conform anexelor care fac parte integrantă din prezenta hotărâre.

La redactarea prezentului proiect de hotărâre, s-au mai avut în vedere dispozițiile art.129 alin.(2) lit."c", coroborat cu art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, ale art.302 – art.330 și ale art.362 alin.(1) și (3) din OUG nr.57/2019 privind Codul Administrativ, cu modificările și completările ulterioare.

PRIMAR

PLEȘA GABRIEL CODRU
